Woorde open Wêrelde - 2017 - Afrikaans.com
Woorde open Wêrelde – 2017
"Wanneer jy 'n kind se oë sien ophelder… as hulle eers besef dat taal moeilik hoef te wees nie…"
– Fiona van Kerwel
Die Woorde Open Wêrelde (WOW)-jaarprojek van die US Woordfees is vanjaar (2017) vereer met die Neville Alexander-prestige-eerbewys van die Afrikaanse Taalmuseum en -monument.
WOW bevorder woordvaardigheid, lees, geletterdheid en die kunste in Afrikaans. Hierdie projek staan onder die stuur van Fiona van Kerwel vir wie opvoeding 'n passie is. Sy het 15 jaar onderwysondervinding en sê die werk wat WOW doen, is meer as die moeite werd wanneer jy 'n kind se oë sien ophelder as hy iets verstaan. "As hulle eers besef dat taal nie moeilik hoef te wees nie… hier kry ons met baie rowwe diamante te doen, maar deur WOW gaan hulle soos geslypte diamante deur die lewe."
Boeke is steeds vir te veel kinders 'n luukse en WOW poog om leesstof, gedruk en digitaal, meer beskikbaar te maak aan mindergegoede skole. Deur boeke en skrywerspraatjies deel te maak van 'n kind se ervaringswêreld en kinders in aanraking te bring met kundiges, werkwinkels en skryfskole word vaardighede verskerp en kinders word bemagtig. Hierdie projek is van onskatbare waarde vir die leerders, maar ook vir die opvoeders, die breë gemeenskap en onderwysdepartemente. WOW se uitgangspunt is dat dit lekker moet wees vir skole om deel te neem en dat gehoorontwikkeling so spontaan plaasvind. As daar entoesiasme vir lees gekweek word, verbeter prestasie vanself.
Die Sanlam WOW-spelkompetisie is nou (2017) in sy tiende jaar.
– Saartjie Botha (Direkteur US Woordfees).
Tydens die WOW-dag vir graad 12 is leerders uit die Wes-Kaap ingelig en vermaak. 'n Taalwerkswinkel is aangebied en bekende rolmodelle het die leerders inspireer.
Dann-Jacques Mouton, bekende akteur en hoofrolspeler in die fliek Abraham, deel sy liefde vir teater en die kunste.